Awal Tamedyazt yekka-d seg uẓaṛ (mdz) yesɛan anamek ccnu ɣer Imeṛṛukiyen , d yiwwet n tewsit ger tewsatin n tsekla timawit yellan seg zik,i yettunaḥsaben d tigejdit i ɣef tṛeṣṣa tmetti taqbaylit, tesɛa azal meqqren , tewweḍ ɣer uswir ɛlayen ; tettili-d deg tegnatin yemgaraden .Tawsit-agi tettas-d s talɣa n waffir am wakken daɣen tezmer ad dtas d tilellit,llan daɣen kra n yisefra s talɣa n tesrit.Tamedyazt d taẓuri n tutlayt , yes amedyaz yessenfalay-d iḥulfan-is, d allal yesseqdac iwakken ad yessiweḍ acu yellan deg tmetti.